૧ એપ્રિલ, ૨૦૧૬ પછી ઇપીએફની કુલ રકમના ૬૦ ટકા પર ટેક્સ વસૂલવામાં આવશે જ્યારે ૪૦ ટકા રકમ પર ટેક્સ વસૂલવામાં આવશે નહીં. એનપીએસમાં હાલમાં નિવૃત્તિ સમયે જેટલી રકમ જમા થઇ હોય તેની ૪૦ ટકા રકમનો એન્યુઇટી પ્લાન ખરીદવાનો હોય છે જ્યારે બેંકમાં જમા થતી ૬૦ ટકા રકમ પર ટેક્સ વસૂલ કરવામાં આવે છે. નવા કર્મચારીઓનો એમ્પલોયી પ્રોવિડન્ટ ફન્ડ(ઇપીએફ)નો ૮.૩૩ ટકાનો ફાળો ત્રણ વર્ષ સુધી સરકાર ભરશે તેવી જાહેરાત નાણાપ્રધાન અરુણ જેટલીએ બજેટ દરમિયાન કરી હતી. પોતાનું ત્રીજું બજેટ કજૂ કરતા જેટલીએ જણાવ્યું હતું કે ૧૫,૦૦૦ સુધીનું માસિક પગાર ધરાવતા કર્મચારીઓને આ લાભ મળશે. જેટલીએ ૨૦૧૬ના બજેટમાં નવી ઇપીએફ સ્કીમ માટે ૧૦૦૦ કરોડ રૃપિયા અલગ ફાળવ્યા છે.